Onsdag aften var der kaos på E45 i sydgående retning ved Svenstrup, da hele seks biler var impliceret i et færdselsuheld.

21:20 blev Nordjyllands Politi kaldt ud til et færdselsuheld på motorvej E45. Her mistede en fører herredømmet over sin bil, eftersom der lå dækrester på vejen. De bagvedliggende biler forsøgte at undvige uheldet, men i alt endte seks biler med at være impliceret. Værst gik det udover én bil, der lå på hovedet, da politiet ankom. Trods kolbøtten melder vagtchef hos Nordjyllands Politi Poul Fastergaard, at der ikke er nogle alvorligt tilskadekomne.